აღმოსავლეთი პროვინცია (რუანდა)
აღმოსავლეთი პროვინცია (კინიარუანდა: Intara y'Iburasirazuba, ფრანგ. Province de l’Est) — რუანდის ხუთიდან ერთ-ერთი პროვინცია. შეიქმნა 2006 წლის იანვრის დასაწყისში, როგორც დეცენტრალიზაციის სამთავრობო პროგრამის ნაწილი, რომელმაც რეორგანიზება გაუკეთა ქვეყნის ხელისუფლების ადგილობრივი ორგანოების სტრუქტურებს. მოსახლეობის რაოდენობა 2012 წლის აღწერით შეადგენს 2 595 703 ადამიანს, ფართობი — 9458 კმ². ადმინისტრაციული ცენტრია — ქალაქი რვამაგანა. აღმოსავლეთი პროვინცია მოიცავს კიბუნგოს და უმუტარას ადრინდელ ოლქებს, სოფლის კიგალის დიდ ნაწილს და ბიუმბის ნაწილს.